cyanic-selkie/wikianc huggingface dataset:
Վելինգտոն
Մշակութային նշանակություն
Վելինգտոնը գեղեցիկ և հարմարավետ քաղաք է, կամուրջների, ուղեկամուրջների, թունելների, զբոսայգիների և զբոսապուրակների մեծ թվով։ Բազմազան է նրա ճարտարապետական կերպարը՝ էկլեկտիկական կառույցները, որոնք վերաբերում են XIX դարին և XX դարի առաջին կեսին, քաղաքի փողոցներում համակցվում են ժամանակակից ոճի շինությունների և զանգվածային փայտե կառույցների հետ։ Մայրաքաղաքի հետաքրքիր շինություններից է համարվում խորհրդարանի կլոր շենքը, որը քաղաքաբնակները անվանում են փեթակ։ Խորհրդարանի դիմաց գտնվում է կառավարության նախկին պալատը, որն իր մեծությամբ աշխարհի երկրորդ փայտե շինությունն է։ Մեծ ուշադրություն է գրավում նաև Պողոս առաքյալի տաճարը։ Տպավորիչ է մայրաքաղաքի բուսաբանական այգին, որը գտնվում է բարձր լեռան լանջին։ Քաղաքի առանձնահատուկ հպարտությունն է համարվում նաև կենդանաբանական այգին, որտեղ կենդանիները բնակվում են ոչ թե վանդակներում, այլ ընդարձակ բաց տարածքներում։
Ծանոթագրություններ
Կատեգորիա:1839 թվականին հիմնադրված բնակավայրեր
Ռեբեկա Ֆելթոն
Ռեբեկա Էնն Լատիմեր Ֆելթոն (Rebecca Ann Latimer Felton, ), ամերիկացի քաղաքական գործիչ, գրող, դասախոս։ 1922 թվականի նոյեմբերի 21-22-ը ԱՄՆ Ջորջիա նահանգից սենատոր է եղել։ ԱՄՆ-ի պատմության մեջ առաջին կինը, ով զբաղեցրել է սենատորի պաշտոն։ ԱՄՆ Կոնգրեսի երկու պալատների շարքում վերջին նախկին ստրկատիրուհին։
Վաղ տարիներ
Ռեբեկա էնն Լաթիմերը ծնվել է 1835 թվականի հունիսի 10-ին Ջորջիայում՝ ունևոր, վաճառական և հանրախանութի սեփականատեր Չարլզ Լատիմերի (Charles Latimer) ընտանիքում։ Նրա հայրը 1820-ական թվականներին Դե Կալբ շրջանում (DeKalb County) տեղափոխված Մերիլենդի բնակիչ էր, Ռեբեկայի մայրը  Էլեոնոր Սվիֆթ Լատիմերը (Eleanor Swift Latimer), ծնվել է Ջորջիա նահանգի Մորգան քաղաքում ։ Ֆելթոնը չորս երեխաներից ավագն էր։ Նրա քույրը՝ Մերի Լատիմերը (Mary Latimer), ինչպես նաև Ռեբեկան, ԱՄՆ-ում կանանց ընտրական իրավունքի համար պայքարի հայտնի ֆիգուր է դարձել ։
1853 թվականին ամուսնացել է Ուիլյամ հարել Ֆելթոնի հետ։ Հարսանիքից հետո նրանք տեղափոխվել են Քարթերսվիլի արվարձան, որտեղ ստրկատիրություն էր տիրում։ Ռեբեկան Ուիլյամին 5 երեխա է պարգևել, սակայն նրանցից միայն մեկն է ողջ մնացել՝ Հովարդ Էրվին Ֆելթոնը (Howard Erwin Felton) ։
Քաղաքացիական պատերազմի ավարտից հետո Ֆելթոնը ամուսնու հետ զրկվել է ստրուկներ ունենալու հնարավորությունից։ Նրանք միասին դպրոց են բացել Քարթերսվիլում ։
Սուֆրաժիզմ
1886 թվականին միանալով քրիստոնեական հավատքի կանանց միությանը (Women's Christian Temperance Union)՝ Ֆելթոնը մեծ հաջողությունների է հասել հռետորության մեջ՝ քարոզելով հավասար իրավունքներ սպիտակամորթ կանանց համար ։
Ռեբեկան պնդում էր, որ տղամարդիկ թերագնահատում են կանանց և մայրերի աշխատանքի կարևորությունը, նշում էր նաև, որ կանայք պետք է ավելի մեծ իշխանություն ունենան ընտանիքում, ավելի մեծ ազդեցություն ունենան որոշումների կայացման վրա ։
1900 թվականին պաշտոնապես միացել է կանանց ընտրական իրավունքի շարժմանը (Women's Suffrage Movement) ։ Դառնալով հայտնի ակտիվիստ՝ Ֆելթոնը բազմաթիվ գաղափարական հակառակորդներ է ձեռք բերել։ 1915 թվականին, կանանց համար ձայնի իրավունքի մասին օրինագծի քննարկման ժամանակ, Ֆելթոնը մասնակցել է հակահայկական սուֆրաժիստների հետ բանավեճերին։ Կոնգրեսականը, որը հանդես է եկել որպես միջնորդ, թույլ է տվել նրա հակառակորդներին 45 րոպե խոսել, իսկ Ֆելթոնը 30 րոպե անց ընդհատել է։ Նա անտեսել է զգուշացումները և շարունակել է անընդհատ խոսել ևս 15 րոպե։ Չնայած դրան՝ Ջորջիայի օրենսդիր կոմիտեն այդպես էլ չընդունեց այդ օրինագիծը ։
Մեկ օր սենատորի պաշտոնում
1922 թվականին նահանգապետ Թոմաս Ուիլյամ Հարդվիկը 87-ամյա Ֆելտոնին նշանակել է Ջորջիայից սենատոր՝ փոխարինելու մահացած Թոմաս Ուոթսոնին։ Ֆելտոնի նշանակումը ավելի շատ խորհրդանշական տուրք էր կանանց իրավունքներին, ինչպես նաև Հարդվիկի քաղաքական քայլը՝ կին ընտրողուհիների ձայները ստանալու համար ։
Ֆելթոնը երդում է տվել նոյեմբերի 21-ին, և թեև նրա լիազորությունների ժամկետը տևել է ընդամենը մեկ օր, նա պաշտոնապես դարձել Է ԱՄՆ-ում առաջին կին սենատորը ։ Բացի այդ, Ռեբեկան մինչ այժմ պահպանում է Ջորջիայից միակ կին սենատորի կարգավիճակը ։
Ռասայական հայացքներ
Մինչև քաղաքացիական պատերազմը Ռեբեկա Ֆելթոնը ամուսնու հետ ստրուկներ էր պահում ։ Բացի այդ, նա Կոնգրեսի երկու պալատների անդամների շրջանում վերջին նախկին ստրկատերն էր ։
Ֆելթոնը իրավահավասարության ձգտող երիտասարդ սևամորթներին համարում էր «կիսաքաղցր գորիլաներ»։ Ռեբեկան պայքարում էր սպիտակամորթ կանանց ձայնի իրավունքի համար, սակայն դատապարտում էր նույն հնարավորությունները սևամորթներին տրամադրելը։
Արտաքին հղումներ
Կատեգորիա:ԱՄՆ-ի քաղաքական գործիչներ Կատեգորիա:Գրողներ այբբենական կարգով Կատեգորիա:ԱՄՆ-ի դեմոկրատական կուսակցության անդամներ Կատեգորիա:Ամերիկացի գրողներ Կատեգորիա:Ամերիկացի ֆեմինիստներ Կատեգորիա:Ամերիկացի սուֆրաժիստներ Կատեգորիա:20-րդ դարի ամերիկացի կին գրողներ
Համացանցային դիրեկտորիա
Համացանցային դիրեկտորիան կամ կապերի դիրեկտորիան Համաշխարհային Սարդոստայնում առկա դիրեկտորիայի տեսակ է։ Այն մասնագիտանում է կայքն այլ համացանցային կայքերի հետ կապելով և այդ կապերը կատեգորաների մեջ տեղադրելով։
Համացանցային դիրեկտորիաները հաճախ կայքերի տերերին թույլ են տալիս ուղղակիորեն իրենց կայքը ներկայացնել կատեգորիաներում ներառվելու համար, ինչպես նաև՝ տրամադրել դրանք խմբագիրների կողմից տվյալ կատեգորիաներում կայքի համապատասխանության քննման։
Էռ-Էս-Էս (RSS) դիրեկտորիաները նման են համացանցային դիրեկտորիաներին, սակայն համացանցային կայքերի կապերի (links) փոխարեն ներառում են Էռ-Էս-Էս ֆիդերի (RSS feeds – սնուցող կոդեր) հավաքածուներ։
Ցանկերի շրջանակները
Դիրեկտորիաների մեծ մասը շատ ընդհանրական են իրենց շրջանակների առումով, և կայքերի ցանկերը կազմում են կատեգորիաների, ռեգիոնների և լեզուների լայն ընդգրկմամբ։ Սակայն կան նաև որոշ թաքնված դիրեկտորիաներ, որոնք կենտրոնանում են նեղ ռեգիոնների, եզակի լեզուների կամ մասնագիտական սեկտորների վրա։ Այդպիսի թաքնված, գոյություն ունեցող կայքերի մեծ քանակություն պարունակող դիրեկտորիայի մի տեսակ է, օրինակ, առևտրային դիրեկտորիան։ Առևտրային դիրեկտորիաները մասնագիտանում են մեծածախ արտադրանքի վաճառքով զբաղվող, «E-Commerce» (էլեկտրոնային առևտուր) բնույթի կայքերը։
Դեռ չի դադարել դիրեկտորիաների ու տվյալների բազաների որակի մասին բանավեճը, քանի որ փնտրման համակարգերն օգտագործում են դմոզի բովանդակությունը՝ առանց իրական ինտեգրացիայի, ու որոշ փորձարարական մոտեցմամբ՝ քլասթըրինգի (clustering - ճյուղաստեղծում) օգտագործմամբ։
Քիչ չեն եղել փորձերը՝ դիրեկտորիաների զարգացումն ավելի հեշտացնելու ուղղությամբ, ինչպես օրինակ՝ սկրիպտների կամ էլ հասանելի Փի-Էյջ-Փի (PHP) պորտալների ու ծրագրերի օգնությամբ միանման կապերի (links) ավտոմատացված հայտագրումը (submission)։ Վերջերս սոցիալական համակարգչային ծրագրերի տեխնիկաները առաջ են բերել կատեգորիզացիայի նոր փորձեր, այն է՝ Ամազոն-Քոմի ապրանքների էջերում (Amazon.com) ավելացնելով տեգինգ (tagging - պիտակավորում) ռեժիմը։
Դիրեկտորիաներն ունեն ցանկագրման զանազան հատկանիշներ, որոնք հաճախ կախված են տվյալ կատեգորիայում ներառման համար վճարվող գնից.
Մարդու կողմից խմբագրվող դիրեկտորիաներ
Մարդու կողմից խմբագրվող դիրեկտորիան ստեղծում և պահպանում են այն խմբագիրները, որոնք կապեր են ավելացնում տվյալ դիրեկտորիային վերաբերող քաղաքականության համաձայն։ Մարդու կողմից խմբագրվող դիրեկտորիաները հաճախ Էս-Ի-Օ-ների (SEOs) թիրախն են դառնում այն պատճառով, որ հեղինակավոր աղբյուրներից վերցված կապերը լավացնում են խոշոր փնտրման համակարգերում առկա գնահատականները։ Որոշ դիրեկտորիաներ հնարավոր է կանխեն իրենց ցուցադրած կապի գնահատումը փնտրման համակարգերի կողմից՝ օգտագործելով ռեդիրեքթ-ներ (redirect - վերաուղորդում), նոֆոլլոու (no follow – չհետևել) ատրիբուտներ կամ այլ տեխնիկաներ։
Մարդու կողմից խմբագրվող շատ դիրեկտորիաներ, ներառյալ Օփըն Դիրեքթըրի Փրոջեքթ, Ուորլդ Ուայդ Ուեբ Վըրչուըլ Լայբրըրի (Open Directory Project, World Wide Web Virtual Library - Բաց Դիրեկտորիա Նախագիծ, Համաշխարհային Սարդոստայն Վիրտուալ Գրադարան)-ը և նորաստեղծ ԱլեքսԲիդ-ը (AlexBid), խմբագրվում են կամավորների կողմից, որոնք հաճախ փորձագետներ են ինչ որ կոնկրետ կատեգորիաներում։ Այս դիրեկտորիաները երբեմն քննադատվում են դրանցում կատարվող հայտերի պատասխանների երկար ձգձգման կամ ոչ ճկուն կազմակերպական կառուցվածքներ ունենալու, ինչպես նաև դրանցում ներգրավված կամավորներ խմբագիրների միջև հաճախակի բանավեճերի պատճառով։
Ի պատասխան այդ քննադատությանը՝ կամավորների կողմից խմբագրվող որոշ դիրեկտորիաներ որդեգրել են Վիքի տեխնոլոգիան, որպեսզի հնարավորություն ստեղծեն դիրեկտորիաների խմբագրման գործում ավելի լայնամասշտաբ համայնքային ներգրավվածության համար (որակի որոշ նվազման, առավել պակաս օբյեկտիվություն ունեցող մուտքեր ունենալու գնով)։
Որոշ համացանցային դիրեկտորիաների ընտրած մեկ այլ ուղղություն է ներառման համար վճարելու մոդելը։ Այս մեթոդը դիրեկտորիային հայտերի գրանցման համար ժամանակային ներառման հնարավորություն է տալիս, ինչպես նաև՝ ավելի նվազ թվով ցանկեր, որպես վճարովի մոդելին անցնելու արդյունք։
Դրանք հաճախ ավանդական ցանկագրման տարբերակներ են առաջարկում, որպեսզի մեծացնեն ցանկագրման ծավալները, ցանկում ներառված կայքի ներքին էջերում ընդգրկեն հատկանշային ցանկեր և հավելյալ կապեր։ Այս տարբերակները սովորաբար հավելյալ վարձավճար են ենթադրում, սակայն զգալի աջակցություն կարող են ցույց տալ և մեծացնել կայքերի և/կամ դրանց ներքին էջերի տեսանելիությունը։
Այսօր համացանցային կայքերի դիրեկտորիաներում գրանցումը համարվում է սովորական Էս-Ի-Օ (SEO – Search Engine Optimization - Փնտրման համակարգի օպտիմիզացիա) տեխնիկա՝ գրանցված համացանցային կայքի համար կենսականորեն կարևոր ետ-կապեր (back-links) ստանալու տեսանկյունից։ «Դիրեկտորիայում գրանցվելու» տարբերակիչ ֆունկցիաներից մեկն էլ այն է, որ դա չի կարող ամբողջությամբ ավտոմատացվել, ինչպես փնտրման համակարգերի գրանցումները։ Իսկ դիրեկտորիայում ձեռքով գրանցումը տաղտկալի ու ժամանակատար գործ է, որը վեբմասթըրները (webmasters - համացանցային վարպետներ) հաճախ կողմնակի աջակցման ստացման (outsourcing) մոտեցմամբ են հոգում։
Տեղակայման բիդերով դիրեկտորիաներ
Տեղակայման բիդերով դիրեկտորիաները, որ այլ կերպ հայտնի են բիդացնող (bidding) համացանցային դիրեկտորիաներ անվամբ, ներառման համար վճարում պահանջող համացանցային դիրեկտորիաներ են, որոնցում համացանցային կայքերի ցանկերը նախապես պատվիրվում են դրանց ունեցած բիդ-գումարի համապատասխան։ Դրանք յուրահատուկ են այն առումով, որ որքան ավելի շատ անհատը վճարի, այնքան նրա գրանցած կայքն ավելի բարձր տեղ կգրավի դիրեկտորիայի կայքերի ցանկում։ Ցանկում ավելի բարձր տեղ գրավելով, կայքն ավելի տեսանելի է դառնում, ինչը մեծացնում է դիրեկտորիայի այցելուների՝ տվյալ կայքը նկատելու ու սեղմակը սեղմելու հավանականությունը։ Գոյություն ունեն Տեղակայման բիդերով դիրեկտորիաների կառավարման Փի-Էյջ-Փի սկրիպտներ (ազատ և վճարովի տարբերակներ), որոնք ներառում են փի-էյջ-փի-լինկ-բիդ (phpLinkBid) վճարովի, Լինկ Բիդ Սկրիպտ (Link Bid Script) անվճար և ձևափոխված կապային բիդ տարբերակ փի-էյջ-փի-Էլ-Դի (phpLD) (phpLinkDirectory)։
Հայտերի ավտոմատացված ներկայացմամբ դիրեկտորիաներ
Հայտերի ավտոմատացված ներկայացմամբ դիրեկտորիաներում մարդու կողմից խմբագրումը կամ մոդերացիան փոխարինված է ավտոմատացված մշակմամբ, որը կայքի բովանդակության կատեգորիզացիայի և ֆիլտրման համար հատուկ տեխնիկաներ է պահանջում։ Այս գործը նման է փաստաթղթերի դասակարգմանը, որը մեքենայացված ուսուցման տենիկաների կիրառություններից մեկն է։
Արտաքին հղումներ
Դմոզի հայերեն բաժինը
Կատեգորիա:Համացանց Կատեգորիա:Համաշխարհային սարդոստայն
Օքլենդ (Նոր Զելանդիա)
Օքլենդը (Auckland, մաորի՝ Tāmaki-makau-rau), Նոր Զելանդիայի ամենամեծ քաղաքն է։ Քաղաքի բնակչությունը կազմում է շուրջ 1,3 մլն. մարդ (2010 թվականի տվյալներով), ինչը ողջ երկրի բնակչության 32 %-ն է։
Աշխարհագրական ու վարչական առումներով Մեծ Օքլենդի կազմի մեջ մտնում են՝ Օքլենդ-Սիթի (Auckland City), Նորթ-Շոր-Սիթի (North Shore City), Մանուկաու-Սիթի (Manukau City), Ուաիտակերե-Սիթի (Waitakere City) և այլն։
Ծանոթագրություններ
Կատեգորիա:1350 թվականին հիմնադրված բնակավայրեր
Խեցիների քարանձավ
Խեցիների քարանձավ (Shell Grotto), Մեծ Բրիտանիայի Քենթ կոմսության Մարգիթ քաղաքում ձեռակերտ հուշարձան, 20 մ երկարությամբ քարանձավ, որի պատերն ու առաստաղը՝ ընդհանուր առմամբ 190 մ², ծածկված են մոտ 4, 6 մլն խեցիներից հավաքված խճանկարներով ։ Հայտնաբերվել է 1835 թվականին ։ Կառուցման ստույգ ժամանակաշրջանը և նպատակը անհայտ են։ Քարանձավը հայտնաբերումից 2 տարի անց բացվել է այցելության համար, և գործում է առ այսօր ։
Նկարագիր
Խեցիների քարանձավը մետր բարձրությամբ և 21 մ երկարությամբ ոլորուն ստորգետնյա միջանցք է, որն ավարտվում է հատակագծում 5 х 6 մ չափերով սենյակով։ Քարանձավը ամբողջովին գետնի տակն է։ Վերևի հատվածում մուտքը սկսում է 1, 07 մ լայնությամբ կավճի մեջ բացված անտաշ մուտքից, որից ոլորապտույտ ճանապարհ է իջնում և վերջանում կամարաձև մուտքով։ Այստեղից հետո պատերն ու առաստաղը պատված են խեցիներից խճանկարով։ Կամարակապ երկու միջանցքները տանում են դեպի գմբեթավոր սենյակ, որի գմբեթը ավարտվում է անցքով։ Այստեղից էլ քարանձավ ցերեկային լույս է թափանցում։ Շարունակում է քարանձավը ոլորուն միջանցքը, որը տանում է դեպի ուղղանկյուն սենյակ։ Պատերը զարդարված են երկրաչափական պատկերներով, աստղերի և արևի պատկերներով ։
Քարանձավին կից կա թանգարան, հուշանվերների խանութ և սրճարան ։
Կառուցի նպատակը անհայտ է։ Կան տարբեր վարկածներ ։ Կառույցը կարող է ստեղծված լինել վերջին 3000 տարվա ցանկացած հատվածում։ Ըստ վարկածների մեկի քարանձավի նմանօրինակ ձևավորումը 18-19-րդ դարերի ինչ-որ հարուստի կամակորությունն է։ Ըստ մեկ այլ վարկածի սա նախապատմական շրջանի աստղագիտական օրացույց է։ Ոմանք էլ քարանձավը կապում են Տամպլիերների կամ մասոնների հետ ։
Խճանկարում առավել շատ օգտագործված խեցիները, միդիաները հիմնականում տեղական են։ Նրանք կարող էին հավաքվել բավարար քանակով մոտակա չորս ծովախորշերում և Շեփփեյ կղզում։ Խճանկարի նյութի գերակշռող մասը կակղամորթերի պատյաններն են, որոնք պատկերների ֆոնն են կազմում, դրանք Սաութհեմփթոնից արևմուտք հանդիպում են մեծ քանակությամբ։
Պատմություն
Հայտնաբերման թվականի մասին կան տարբեր կարծիքներ, թեև ամենահավանականը 1835 թվականն է։ Առաջին գրավոր հիշատակումը եղել Քենթի լրագիր (Kentish Gazette) պարբերականի 1838 թվականի մայիսի 22-ի համարում, որը հասարակական զվարճանքի վայրի բացման մասին էր հայտարարում։
Քարանձավը մասնավոր սեփականություն է։
1932 թվականին գազային լուսավորությունը փոխարինվել է էլեկտրականով։ Գազային լուսավորության արտանետումները խամրեցրել և կեղտոտել էին մի ժամանակ փայլփլող խեցիները։ Քարանձավը տուժել է նաև ներթափանցող ջրերից։ 2012 թվականին՝ հնգամյա կոնսերվացման ծրագրից հետո, վերականգնողական աշխատանքներ են տարվել Անգլիական Ժառանգություն (English Heritage) և Շենքեր ռիսկային ցուցակներում (Buildings at Risk Register) կազմակերպությունների համատեղ ուժերով։ Խճանկարների պանելների փոխման սխեմա է մշակվել (The Roundel Project ) 2012 թվականին։
2008 թվականին կազմավորվել է «Խեցիների քարանձավի ընկրներ» ոչ առևտրային կազմակերպությունը, որի նպատակն է եզակի պատմական հուշարձանի պահպանումը ։
Արտաքին հղումներ
Կատեգորիա:Մարգիթի շենքեր և կառույցներ‎ Կատեգորիա:Միացյալ Թագավորության քարանձավներ
Կուրագան (Կատունի վտակ)
Կուրագան (Кураган), գետ Ռուսաստանում, հոսում է Ալթայի Հանրապետությունով։ Գետաբերանը գտնվում է Կատուն գետի ձախ ափից 442 կմ հեռավորության վրա։ Գետի երկարությունը կազմում է 51 կմ, ավազանի տարածքը 648 կմ2 է։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազան շրջանին, գետի ջրատնտեսային տեղամասը՝ Կատուն, գետի ենթաավազանը Բիա և Կատուն գետն է, գետի գետային ավազանը Իրտիշ ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Աստերոիդների ցանկ (83001-83100)
Աստերոիդների ցանկ (82901-83000) * Աստերոիդների ցանկ * Աստերոիդների ցանկ (83101-83200)
Made in Chernobyl
Made in Chernobyl՝ հայ-ամերիկյան Վիզա ռոք խմբի երկրորդ ալբոմն է, թողարկվել է 2010 թվականի հուլիսի 23-ին։ Ի տարբերություն նախկին ձայնագրություններին, այս ալբոմում շեշտը դրվել է ռուսական մեղեդիներին։
Արտաքին հղումներ
Կատեգորիա:2010 ալբոմներ Կատեգորիա:Անգլալեզու ալբոմներ Կատեգորիա:Ամերիկյան ալբոմներ
Երևակայության խաղ
«Երևակայության խաղ» (բելառուս․՝ Гульня ўяўлення), կինոֆիլմ, որը թողարկվել է  1995 թվականին «Բելառուսֆիլմ» կինոստուդիայում  ։ Նկարահանվել է Էմիլ Բրագինսկու  համանուն պիեսի հիման վրա։
Սյուժե
Անտոշինների ընտանիքին չի հաջողվել պահպանել սերը 20 տարվա համատեղ կյանքից հետո։ Կինը ամուսնուն ծանոթացնում է իր ընկերուհու հետ, որպեսզի նա այնքան էլ չտարվի և սխալ չգործի։
Գրականություն
Կատեգորիա:1995 ֆիլմեր Կատեգորիա:«Բելառուսֆիլմ» ստուդիայի ֆիլմեր Կատեգորիա:Խորհրդային ֆիլմեր Կատեգորիա:Խորհրդային կինոկատակերգություններ Կատեգորիա:Բելառուսական ֆիլմեր Կատեգորիա:Բնօրինակում անաղբյուր հոդվածներ
Բադ Յու
Բադ Յու (Бадь-Ю), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Լոկչիմ գետի աջ ափին՝ 272 կմ հեռավորության վրա։ Գետի երկարությունը կազմում է 50 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը Հյուսիսային Դվինա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Սուրբ Պետրոնիուս (Միքելանջելո)
«Սուրբ Պետրոնիուս» (San Petronio կամ «Սուրբ Պետրոնիուսը՝ Բոլոնիա քաղաքի մանրակերտը ձեռքին»), Բոլոնիա քաղաքի հովանավոր կաթոլիկ եպիսկոպոս սուրբ Պետրոնիուսի մարմարե քանդակ, որը Միքելանջելոն ստեղծել է 1495 թվականին։ Քանդակը գտնվում է Բոլոնիայի Սուրբ Դոմինիկ բազիլիկ եկեղեցում։
Ստեղծման պատմություն
Միքելանջելոն ստացել է երեք արձանների պատվեր Սուրբ Դոմինիկի դամբարանի համար՝ քաղաքային 16 կառավարիչներից մեկի՝ Ջովանի Ֆրանչեսկո Ալդովրանդիի հովանավորության շնորհիվ. Բոլոնիայում ապրելու ընթացքում Միքելանջեկոն բնակվել է Ալդովրանդիի տանը, ով «համակրում էր Միքելանջելոյին որպես նկարչի»։
Վազարին գրում է․ «Միքելանջելոն այդ կերպարներն ստեղծել է այնպես, որ դրանք գերազանցել են մյուս արձաններին»։
Նկարագրություն
Սորբ Պետրոնիոսի կերպարը ներկայացված է ողջ հասակով, եպիսկոպոսի հագուստով։ Ամերիկացի արվեստաբան, Կոլումբիայի համալսարանի պրոֆեսոր Հովարդ Բենջամին Հիբարդը (Howard Benjamin Hibbard) գրել է, որ «քանդակը գրավում է իր կոնտրապոստի ուժով, հագուստի ծալքերի ընդգծուն ճոխությամբ»։ Քաղաքի հովանավոր սուրբը իր ձեռքեռի մեջ է պահում Բոլոնիայի մանրակերտը, ինչի մասին Ուիլյամ Ուոլեսը գրել է․ «շքեղ կուբիստական աշխատանք է, սխեմատիկ գունավորմամբ, որտեղ ընդգրկված են Բոլոնիայի բոլոր շինությունները, և՛ այն պատերը, որոնց վրա պատկերված են զինանշաններ, և՛ պարիսպները, որոնք փառաբանել է Դանթեն »։
Հիբարդն ընդգծել է նաև Միքելանջելոյի աշխատանքի ազդեցությունը վաղ վերածննդի ներկայացուցիչ Յակոպո Դելլա Քվերչայի վրա.
Աղբյուրներ
Կատեգորիա:Քանդակներ Կատեգորիա:Վերածննդի արվեստ Կատեգորիա:Քանդակներ այբբենական կարգով Կատեգորիա:Միքելանջելո
Աքիս
Աքիս, ձմուկ, կզաքիսների ընտանիքի գիշատիչ կաթնասուն կենդանի։ Հայաստանում տարածված է բոլոր մարզերում։ Հիմնականում ապրելու տեղ չունի։ Բազմացման շրջանում զբաղեցնում է ծառերի փչակները, քարակույտերի ճեղքերը կամ այլ կենդանիների հին բները։ Հայաստանում գիշատիչ կենդանիներից ամենափոքրն է։
Արտաքին կառուցվածք
Մարմինը բարակ է, երկարությունը՝ 13-28 սմ, պոչինը՝ 1, 3-4 սմ, կենդանի զանգվածը՝ 40-100 գ՚. Դունչը, ոտքերը և պոչը կարճ են։ Ականջները կլորավուն են՝ ծածկված կարճ մազերով։ Ունի սուր ճանկեր։ Մորթին խիտ ու կարճ մազերով է, ամռանը՝ մուգ դարչնագույն, ձմռանը՝ հիմնականում սպիտակ (ոմանց մոտ սպիտակ գույնը նկատվում է միայն մարմնի կողքերին)։
Սննդառություն
Բացարձակ մսակեր է, սնվում է առավելապես մանր կրծողներով, որսում է նաև հավեր և այլ թռչուններ (գերադասում է որսված կենդանու ուղեղը և թարմ միսը)։
Բազմացում և զարգացում
Ունենում է 3-9 (երբեմն՝ 12) ձագ։
Տնտեսական նշանակություն
Օգտակար է. ոչնչացնում է մեծ քանակությամբ կրծողներ։ Մորթին սակավարժեք է։ Գրանցված է ՀՀ Կարմիր գրքում։
Կատեգորիա:ՀՀ Կարմիր գրքում գրանցված կենդանիներ Կատեգորիա:Կզաքիսներ
Հայաստանի կոմունիստական կուսակցություն (այլ կիրառումներ)
Հայաստանի կոմունիստական կուսակցություն (ՀԿԿ), անվանումն ունեն Հայաստանում եղած կամ գործող մի քանի կուսակցություններ՝
Սան Պիետրո դի Ֆելետո
Սան Պիետրո դի Ֆելետո (San Pietro di Feletto), կոմունա Իտալիայում։ Գտնվում է Վենետո մարզի Տրևիզո գավառում ։
Բնակչությունը կազմում է 4878 մարդ, խտությունը՝ 257 մարդ/կմ²։ Զբաղեցնում է 19 կմ² մակերես։ Փոստային ինդեքս՝ 31020, հեռախոսային կոդ՝ 0438։
Ծանոթագրություններ
Կատեգորիա:Իտալիայի բնակավայրեր
(229) Ադելինդա
(229) Ադելինդա (Adelinda), աստերոիդ աստերոիդների գոտու արտաքին մասում։ Հայտնաբերվել է 1882 թվականի օգոստոսի 22-ին Յոհան Պալիսայի կողմից Վիեննայում ։
Միջին հեռավորությունը Արեգակից կազմում է 3,421569 ա. մ., առավելագույնը մոտենում է 2,9428 ա. մ. հեռավորության վրա և հեռանում 3,9003 ա. մ., իսկ Երկրի ուղեծրին Ադելինդա աստերոիդը նվազագույնը մոտենում է 1,9343 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 2311,73 երկրային օրվա ընթացքում, իր ուղեծրով շարժվելով միջինում 0,155728 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,08° անկյուն։
Ադելինդա աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27-3,7 ա. մ. մեծ կիսաառանցքներով, էքսցենտրիսիտետը` փոքր է քան 0,3 և ուղեծրի թեքումը` փոքր քան 25°։
Ըստ Տոլենի սպեկտրալ դասակարգման պատկանում է B դասին ։
Արտաքին հղումներ
Կատեգորիա:Աստերոիդների դաս B Կատեգորիա:Կիբելեի ընտանիքի աստերոիդներ Կատեգորիա:1882 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Lista de asteroidi
Խաղլացավ
Խաղլացավ, հիվանդություն Սյունիքի և Արցախի հայերի ժողովրդական հավատալիքներում, որի բուժման միակ միջոցն էր պարը և սաստիկ ծեծը։
Համաձայն ժողովրդական պատկերացումների խաղլացավի հարուցիչը անանուն մի որդ էր, որը ընկնելով մարդու (հիմնականում՝ կանանց) մարմնի մեջ, մեկ մտել է ծնկների մեջ, մեկ էլ բարձրացել մինչև սրտի տակը և այդպես անվերջ շարժվել։ Խաղլացավով հիվանդին բուժում էին անընդմեջ պարեցնելու և սաստիկ ծեծի միջոցով որն էլ ուղեկցվում էր զուռնայի ու դհոլի նվագով և լալկան կանանց ողբասացությամբ։ Հիվանդին հոգնեցնելով ու ծեծելով հոգնեցնում ու վնասում էին նրա մեջ բույն դրած որդին՝ դևին, քանի որ, ըստ հավատալիքների, հոգնած դևին հիվանդի մարմնից հանելը ավելի արագ և դյուրին էր։
Ծանոթագրություններ
Կատեգորիա:Հայկական մշակույթ Կատեգորիա:Դևեր Կատեգորիա:Հայկական խորհրդապաշտություն
Ջրանցույց (Հրազդանի ձոր)
Հրազդանի ձորի ջրանցույց (աքվեդուկ)՝ կառուցվել է 1950 թվականին Երևանում Հրազդան գետի վրա։ Նախատեսված է ափից ափ ջրի տեղափոխման համար։ Հեղինակներն են Ճարտարապետ՝ Ռաֆայել Իսրայելյանը և ճարտարագետ՝ Գ. Եղյանը։ Կառուցված է մուգ մոխրագույն կոպտատաշ հատովի բազալտից։ Ջրանցույցը տեսականորեն շատ հաջող կապված է Հրազդանի կիրճի մյուս շինությունների հետ ։
Աղբյուրներ
Կատեգորիա:Հայաստանի ջրանցույցներ
Գալիպոլի
Գալիպոլի (Գալիպոլիի թերակղզի Gelibolu, Καλλίπολις, հնում՝ Թրակիական Խերսոնես), թերակղզի ներկայիս Թուրքիայի եվրոպական հատվածում։ Գտնվում է Էգեյան ծովի և Դարդանելի նեղուցի միջև։ Երկարությունը մոտ 90 կմ է, լայնությունը՝ մինչև 20 կմ, իսկ բարձրությունը՝ 420 մ։ Անվանումը ծագում է հունարեն "Καλλίπολις" (Կալլիպոլիս) բառից, որ նշանակում է «գեղեցիկ քաղաք»։ Անտիկ շրջանում հայտնի էր Թրակյան Խերսոնես (Chersonesus Thracica, Θρακική Χερσόνησος) անվամբ։
Կատեգորիա:Հունաստանի թերակղզիներ Կատեգորիա:Թրակիա Կատեգորիա:Թուրքիայի հին հունական հնավայրեր Կատեգորիա:Թուրքիայի պատմություն Կատեգորիա:Թուրքիայի ազգային այգիներ Կատեգորիա:Չանաքքալեի մարզի ռելիեֆ
Չափական ոտանավոր
Չափական ոտանավոր (մետրական), հնագույն տաղաչափական համակարգ, որի հիմքում ընկած էր տողերի արտասանության ժամանակամիջոցի հավասարությունը։ Տարածված է եղել հին հունարենում, լատիներենում, արաբերենում, պարսկերենում, հնդկերենում։ Չափական (մետրական) ոտանավորը հիմնվում էր այն բանի վրա, որ այդ լեզուներում կային արտասանությամբ երկար և կարճ վանկեր։ Ոտանավորն արտաբերվում էր երգի ձևով, և մեծ տեղ էր հատկացվում երաժշտական տակտին։ Երկար և կարճ վանկերի դասավորության միջոցով բանաստեղծը հասնում էր տողերի արտաբերման հավասար տևողության, ինչն էլ չափական ոտանավորի ռիթմի առաջացման հիմնական պայմանն էր։
Տողի երկարության չափման նվազագույն միավորը կարճ վանկի տևողությունն էր, որ հունարեն կոչվում է մորա (ամանակ)։ Երկար վանկն իր տևողությամբ հավասար է երկու ամանակի։ Չափական ոտանավորին հատուկ էր նաև բանաստեղծական ոտքի հասկացությունը. դա մեկ երկար և մեկ կամ ավելի կարճ վանկերի տարբեր համադրություններն էին։ Բանաստեղծական ոտքի հասկացությունը չափական համակարգից անցավ ժամանակակից տաղաչափությանը, որտեղ ոտքը շեշտված և անշեշտ վանկերի համադրությունն է։
Հայագիտության մեջ կարծիք կա, որ հեթանոսական շրջանի ժողովրդական երգերը նույնպես ստեղծվել են չափական ոտանավորի սկզբունքով, այսինքն՝ երկար և կարճ վանկերի համադրությամբ։
Աղբյուրներ
Կատեգորիա:Գրականագիտություն Կատեգորիա:Տաղաչափություն
Պոտսդամ
Պոտսդամ (Potsdam), քաղաք Գերմանիայի արևելքում՝ 150 000 մարդ բնակչությամբ։ Բրանդենբուրգի մայրաքաղաքն է։ Գտնվում է Հաֆել գետի վրա՝ Բեռլինից 20 կմ հարավ-արևմուտք ։
Էթիմոլոգիան
"Պոտսդամ" անունը ծագել է Պազտուպիմի բառից։ Տարածված տեսությունն համաձայն՝ այս տերմինը նշանակում է "կաղնիների տակ", այսինքն՝ под дубами/дубими ('под "տակ, дуб'' "կաղին") ։
Աշխարհագրություն
Տարածքը ձևավորվել է վերջին սառցե ժամանակաշրջանի մի քանի սառցաբեկորների հալոցքից։ Այսօր քաղաքի երեք քառորդը կանաչ տարածություն է և միայն մեկ քառորդը՝ բնակեցված։ Քաղաքում կա 20 լիճ և գետ, ինչպես, օրինակ, Տելտովկանալը, Հայլիգերը, Հաֆելը և այլն։ Ամենաբարձր գագաթը Կլայներ Ռավենսբերգն է՝ 114 մետր բարձրությամբ։
Պոտսդամը բաժանված է յոթ պատմական քաղաքային թաղամասերի և ինը նոր Ortsteile գյուղերի, որոնք միացել են քաղաքին 2003 թվականին։ Քաղաքի թաղամասերը լիովին տարբեր են։ Հյուսիսի և կենտրոնի թաղամասերը առանձնանում են իրենց պատմական շինություններո, հարավում էլ գերակշռում են ժամանակակից շենքերը։
Կլիմա
Պոտսդամում տիրապետող է բարեխառն կլիման։ Հյուսիսից և արևմուտքից ազդեցություն է գործում ատլանտյան կլիման, իսկ արևելքից՝ մայրցամաքայինը։ Եղանակային խաթարումները, փոթորիկները, ուժեղ կարկուտը կամ ուժեղ ձնաբուքերը, հավզադեպ են պատահում։ Պոտսդամի ջերմաստիճանային փոփոխությունները համապատասխանում են Գերմանիայի գրեթե բոլոր շրջանների միջին ջերմաստիճանին։ Սեզոնային ջերմաստիճանային տատանումները ավելի ցածր են, քան մայրցամաքային կլիմայում, սակայն ավելի բարձր են, քան հավասարակշռված ծովային կլիմայի ափամերձ շրջաններում։ Տարեկան տեղումների քանակը 590 մմ է։ Այդպես, օրինակ, Բարսելոնայում նույնպես 590 մմ է, սակայն Մյունխենում՝ 1000մմ։
Կլիմայական հետազոտությունը Պոտսդամում սկսել են կատարվել 1874 թվականից։ Պոտսդամի ինստիտուտը կլիմայի փոփոխությունների հետազոտությունների միջոցով կանխատեսումներ է կատարում Բրանդենբուրգի տարածաշրջանում գլոբալ տաքացման աճի միջին ջերմաստիճանների և առաջիկա տասնամյակների ընթացքում տեղումների նվազեցման մասին։
Պատմություն
Պոտսդամը հիմնվել է ենթադրաբար 10-րդ դարում Սլավիկ գյուղի տեղում բալթիկ սլավոնացիների կողմից և ստացել է «Պոդստուպիմ», «Պոզտուպիմի» անունները։ Առաջին հիշատակումները վերաբերվում են 993 թվականին, երբ Օտտոն 3-րդ կայսրը նվիրեց այդ հողատարածքը Քվեդլինբուրգյան աբբայությանը։ Հետագայում Պոտսդամը հիշատակվում էր որպես փոքր քաղաք, մինչև 1345 թվականին ստացավ քաղաքի կարգավիճակ։ Սակայն դեռ 1573 թվականին այն մնում էր փոքր առևտրական քաղաք՝ ընդամենը 2000 բնակչությամբ։ Քաղաքին մեծ վնասներ է հասցրել Երեսնամյա պատերազմը (1618-1648), որ վերացրեց Պոտսդամի մեծ մասը։
Պոտսդամի ճակատագիրը կտրուկ կերպով փոխվեց, երբ այն 1660 թվականին ընտրվեց Ֆրիդրիխ Վիլհելմ Առաջինի որսորդական նստավայրը։ Այստեղ էին նաև գտնվում պրուսական զինանոցները։ Հենց դրա հետևանքով էլ քաղաքը դարձավ Պրուսիայի արքայական ընտանիքի նստավայրը։ Վեհաշուք շինությունները հիմնականում կառուցվել են Ֆրիդրիխ Մեծի կառավարման ժամանակ։ Ամրոցները և Սան Սուսի այգին (ֆր. «առանց հոգատարության», ճարտարապետ Գեորգ Վենցեսլաուս ֆոն Քնոբելսդորֆ, 1744) հայտնի են իրենց անգլիական այգիներով և ռոկոկո ոճի ձևավորմամբ։ Այն ժամանակ, երբ Բեռլինը Պրուսիայի մայրաքաղաքն էր, հետագայում էլ՝ Գերմանական կայսրության, դատարանը հարևան Պոտսդամում էր, ինչպես նաև այստեղ էին գտնվում մի շարք պաշտոնական հաստատություններ։ Քաղաքը կորցրեց երկրորդ մայրաքաղաքի կարգավիճակը 1918 թվականին, երբ Առաջին համաշխարհային պատերազմն ավարտվեց, և Վիլհելմ Երկրորդ կայսրը գահընկեց արվեց։ Երրորդ ռեյխի ժամանակաշրջանի խորհրդանշական սկիզբը դրվեց 1933 թվականի մարտի 21-ին Պոտսդամի եկեղեցիներից մեկում նախագահ Պաուլ ֆոն Գինդենբուրգի և Գերմանիայի նոր կանցլեր Ադոլֆ Հիտլերի համաձայնությամբ 1933 թվականի մարտի 21-ին Պոտսդամի եկեղեցիներից մեկում։
1945 թվականի ապրիլի 14-ին Պոտսդամի կենտրոնը ոչնչացվեց անգլիական թնդանոթների կողմից։ 1945 թվականի հուլիսի 17-ից մինչև օգոստոսի 2-ը Ցեցիլիենհոֆը Պոտսդամյան համաժողովների անցկացման վայրն էր համարվում։
Նորագույն պատմություն
ԳԴՀ-ի կառավարությունը փորձում էր վերացնել պրուսական միլիտարիզմի խորհրդանիշները։ Բազում պատմական հաստատություններ, որոնց մեծ մասը վնասվել էր պատերազմի ժամանակ, 2011 թվականին լիովին քանդեցին։ Բեռլինյան պատի կառուցումից հետո Պոտսդամը հայտնվեց Արևմտյան Բեռլինի հետ սահմանին։ Դա ոչ միայն կտրեց կապերը Արևելյան Բեռլինի հետ, այլև երկու անգամ մեծացրեց հեռավորությունը դեպի ԳԴՀ-ի մայրաքաղաք։ Գլինիկե կամուրջը Հաֆելի միջով միացրեց քաղաքը Արևմտյան Բեռլինի հետ և դարձավ Քաղաքացիական պատերազմի ժամանակ գերիների փոխանակության կենտրոն։
Գերմանիայի միավորումից հետո Պոտսդամը դարձավ Բրանդենբուրգի մայրաքաղաքը։
Քաղաքականություն
Բուրգոմիստրի պաշտոնը և սեփական մունիցիպալիտետը Պոտսդամում առաջացել են XV դարում։ 1809 թվականներին սկսեցին իրականացվել մունիցիպալիտետի և րա ղեկավար՝ օբեր-բուրգոմիստրի ընտրությունները։ Երկրորդ համաշխարհային պատերազմից հետո Պոտսդամի քաղաքային իշխանությունները, ինչպես և ողջ ԳԴՀ-ում, վերականգնվեցին, բայց ընտրությունները դեռևս միասնական չէին։ Այսօր մունիցիպալիտետը քաղաքի կենտրոնական վարչական մարմինն է։ Վերջին ընտրությունները տեղի են ունեցել 2013 թվականին։ 1950 թվականից մինչև 1999 թվականը ունիցիպալիտետի ղեկավարը կոչվում էր «քաղաքային նախագահ», ներկայումս՝ մունիցիպալիտետի ղեկավար։ Բուրգոմիստրն ընտրվում է ուղղակի ընտրությունների միջոցով։
Կրթություն և գիտություն
Բացի այդ՝ այստեղ կա կինոյի և հեռուստատեսության քոլեջ՝ հիմնված 1954 թվականին Բաբելսբերգում․ գերմանական կինոարտադրության գլխավոր կենտրոնը։ Կան նաև մի շարք գիտահետազոտական կենտրոններ, այդ թվում՝ Ֆրաունհոֆերի համալսարանը, Գրավիտացիոն ֆիզիկայի ինստիտուտը, Մաքս Պլանկի միությունը (Ալբերտ Էյնշտեյնի համալսարանը)։
Համաշխարհային ժառանգություն
1990 թվականին Պոտսդամի ողջ մշակութային լանդշաֆտը մտցվում է ՅՈՒՆԵՍԿՕ-ի Համաշխարհային ժառանգությունների շարքը։ Այդ պահին Սան Սուսի այգին, Նոր այգին, Բաբելսբերգը, Գլինիկե ամրոցը և Պֆաուենինզելը ստանում են Համաշխարհային ժառանգության կարգավիճակ :1992 թվականին նրանց է միանում Զակրոցի ամրոցն ու այգին Զակրոցի Փրկիչ եկեղեցու հետ միասին։ 1999 թվականին Պոտսդամի Համաշխարհային ժառանգությունը ավելացավ ևս 14 հուշարաձաններով, որոնց թվում էին Լինդշտեդտ ամրոցը և այգին, Ալեքսանդրովկայի ռուսական գաղութը, Բելվեդերը, Կայսերական կայարանը և Աստղաֆիզիկական ինստիտուտին կից Բաբելսբերգի աստղադիտարանը։ Համաշխարհային ժառանգությունը Պոտսդամում զբաղեցնում է մոտավորապես 500 հա տարածք, ներառում է 150 կառույց՝ ստեղծված 1730-ից մինչև 1916 թվականները։ Բեռլինյան-պոտսդամյան մշակութային լանդշաֆտը համարվում է Գերմանիայի ամենախոշոր Համաշխարհային ժառանգության օբյեկտներից մեկը։
Պալատները և այգիները
Այսօր Պոտսդամը առաջին հերթին հայտնի է որպես ամրոցների և այգիների քաղաք։ Բեռլինյան-պոտսդամյան մշակութային լադշաֆտը ներառում է մոտ 20 պալատ։ Պատսդամի ամենահայտնի տեսարժան վայրը և միաժամանակ քաղաքի խորհրդանիշը Սան Սուսի պալատն է՝ այգու հետ միասին։ Չափերով ոչ այնքան մեծ ամառային պալատը ռոկոկո ոճում կառուցվել է 1745-1747 թվականներին պրուսական թագավոր Ֆրիդրիխ Մեծի էսքիզներով։ Ըստ դիրքի՝ ամառային պալատը կարելի է համեմատել Փարիզում գտնվող Վերսալյան պալատի հետ։ Նոր պալատը Պոտսդամ քաղաքի ամենախոշոր պալատն է։ Գտնվում է Սան Սուսի այգու արևմտյան հատվածում։ Նրա կառուցումը սկսվել է Յոթնամյա պատերազմի ավարտից հետո՝ 1763 թվականին և ավարտվել 1769 թվականին։ Նոր պալատը համարվում է ամենանշանակալի պալատային կառույցը՝ ստեղծված պրուսական բարոկոյի ոճով։ Ֆրիդրիխը ենթադրում էր, որ այն կօգտագործվի բացառապես ցուցադրական նպատակներով․ թագավորի տրամադրության տակ էին գտնվում ավելի քան 200 սենյակ, չորս առաջնային դահլիճ և ռոկոկո ոճի թատրոն։ Ավելի քան 400 անտիկ աստվածների արձաններ գեղեցկացնում են շքամուտքը և պալատի տանիքը։ Իր չափերի և հարուստ ոճավորման պատճառով Ֆրիդրիխ Մեծը պալատն անվանում էր «ֆանֆարոնադա»։ Ծաղկանոցային պալատը Կլաուսբերգի և Սան Սուսի պալատների միջև կառուցվել էր «ռոմանտիկը գահի վրա» Ֆրիդրիխ Վիլհելմ 4-րդի կողմից 1851-1864 թվականներին։ Պալատի կառուցումը Տրիումֆալ փողոցի կառուցման մասշտաբային ծրագրի միայն մի մասն էր, որ պիտի սկսվեր տրիումֆալ դարպասների մոտ և ավարտվեր Բելվեդերի մոտ՝ Կլաուբերգում։ Այդ ծրագիրն այդպես էլ իրականություն չդարձավ Մարտյան հեղափոխության և ֆինանսավորման բավարար չլինելու պատճառով։ Ծաղկանոցային պալատը կառուցվել է իտալական Վերածննդի ոճով, ինչպես Հռոմում Մեդիչին և Ֆլորենցիայում Ուֆիցին։ Պոտսդամյան Նոր այգում, որ անմիջականորեն գտնվում է Սուրբ լճի ափին, 1787-1792 թվականներին Ֆրիդրիխ Վիլհելմ 2-րդի օրոք կառուցվել է Մարմարե պալատը։ Ճարտարապետ Կարլ ֆոն Հոնթարդը, իսկ 1789 թվականից Կարլ Հոթարդ Լանգանսը ստեղծեցին դասական ոճի մի գեղեցիկ կառույց։ Երկհարկանի պալատը կառուցվել է կարմիր աղյուսից։ Տանիքից բացվում է գեղեցկագույն տեսարան, այդ թվում և Պֆաուենինզելը։
Պոտսդամի այգիներից ամենահայտնին Սան Սուսին է։ Ֆրիդրիխ Մեծի հրամանով 1744 թվականին «Անապատային լեռան» վրա տնկվեցին խաղողի այգիներ։ Այգու գլխավոր արահետը՝ 2,5 կմ երկարությամբ, կապում է Սան Սուսին Նոր պալատի հետ։ Սան Սուսի այգին հարուստ է տեսարժան վայրերով։ Բացի պալատներից, դահլիճներից, վանքերից և արձաններից, նրա տարածքում են գտնվում նաև բուսաբանական այգին և պատմական ալրաղացը։
Նոր այգին հիմնվել է 1787 թվականին։ Այն արտահայտում էր այգիների ճարտարապետության ժամանակակից միտումները և տարբերվում էր Սան Սուսիի բարոկոյան ոճից։ Ծառերը և թփերը չէին կտրվում, այլ պահպանում էին իրենց բնական տեսքը։ Նոր այգու առավել հայտնի շինություններն էին Ցեցիլիենհոֆը և Մարմարե պալատները, ինչպես նաև ոչ մեծ մի բուրգ, որ տանում է դեպի ծաղկանոցի եգիպտական հատվածը։ Բաբելսբերգի ձևավորմամբ զբաղվում էին Պետեր Յոզեֆ Լեննեն և իշխան Գերման ֆոն Պյուկլեր-Մուսկաուն։ Հաֆել գետի բլրոտ տարածքը վերածեցին այգու 1833 թվականին։ Նրա տարածքում, բացի երկու պալատները, Ֆլատով աշտարակն է՝ 46 մ բարձրությամբ, որից բացվում է հիասքանչ տեսարան դեպի քաղաք։ Բեռլինյան պատի կառուցումից հետո Բաբելսբերգի համար սկսվեց բարդ ժամանակաշրջան։ Այգին հայտնվեց փակ սահմանային գոտում։ Սակայն այժմ այգին վերականգնել է իր երևելի տեսքն ու գեղեցկությունը և բաց է այցելուների համար։ Այգում է գտնվում Պոտսդամյան համալսարանի մի հատվածը։
Ընկերության կղզին գտնվում է քաղաքի կենտրոնում։ Իր անունը ստացել է ավելի քան 150 տարի առաջ։ Փիլիսոփա և այգեգործ Կարլ Ֆյորսթերի առաջարկով 1938-1940 թվականներին այստեղ է անցկացվել այգեգործական ցրտակայուն ծաղաթփերի և բույսերի առաջին մշտական ցուցադրությունը։ Պոտսդամի ամենահին այգին Լյուստհարտենն է, որ հիմնվել է 1660 թվականին Ֆրիդրիխ Վիլհելմ Առաջինի կողմից։ 2001 թվականին Լյուսհարտենը ստանում է ժամանակակից տեսք։ Պոտսդամի Վայրի այգին, որ կոչում էին «Լեննեի մոռացված այգի», հիմնվել է 1843 թվականին, նրա տարածք կազմում է 875 հա։  Պոտսդամի Ժողովրդական այգին քաղաքում ամենանորն է։ Այն բացվել է 2001 թվականին նախկին ռազմական նշանակության վայրում։ Ժողովրդական այգում է գտնվում պոտսդամյան Բիոսֆերան՝ արևադարձային այգի ջերմոցում, հաշվարկված 20 000 բույսերի համար։
Արտաքին հղումներ
Կատեգորիա:Գերմանիայի քաղաքներ Կատեգորիա:Համաշխարհային ժառանգություն Գերմանիայում
(8685) Ֆաուր
(8685) Ֆաուր (Faure), աստերոիդ աստերոիդների հիմնական գոտում։ Հայտնաբերվել է 1992 թվականի ապրիլի 4-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 2,207205 ա. մ., առավելագույնը մոտենում է 2,1041 ա. մ. հեռավորության վրա և հեռանում 2,3103 ա. մ. ։ Արեգակի շուրջ մեկ ամբողջական պտույտ է կատարում 1197,74 երկրային օրվա ընթացքում, իր ուղեծրով շարժվելով միջինում 0,300566 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,89° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Girl power
Վաղ գործածում
Girl power արտահայտության ամենավաղ հիշատակումներից մեկը տեղի է ունեցել 1987 թվականին Լոնդոնի աղջիկներից բաղկացած Mint Juleps խմբի մոտ՝ Girl to the Power of 6 երգում։ Հետագայում արտահայտությունը օգտագործվել է ֆենզինում Bikini Kill փանք-խմբի կողմից։ Երբեմն արտահայտությունը հնչում է որպես grrrl power, որը այն կապում է Riot grrl շարժման հետ ։
Ավելի ուշ, 1990-ական թվականների սկզբին, girl power արտահայտությունն օգտագործել են բազմաթիվ խմբեր, որոնց թվում են Helen Love ուելսյան ինդի-խումբը, ինչպես նաև Shampoo փոփ-փանք-դուետը , որը 1995 թվականին թողարկել է Girl Power ալբոմն ու սինգլը։
Spice Girls և գիտական մոտեցում
Պրոֆեսոր Սյուզան Հոփկինսը 2002 թվականի իր հոդվածում Girl Heroes: The New Force in Popular Culture-ը դիտարկել է նմանություն girl power-ի, Spice Girls-ի և կանանց գործողությունների հերոսների միջև 20-րդ դարի վերջին ։
Քննադատություն
Դուբլինի քաղաքային համալսարանի հաղորդակցության տեսության ամբիոնի պրոֆեսոր դոկտոր Դեբբի Ջինգը հանդես է եկել girl power-ի իդեալների քննադատությամբ՝ դրանք կապելով երեխաների, հատկապես աղջիկների սեքսուալացման հետ ։
Հյուսիսային Կարոլինայի համալսարանից Էմի Մաքքլյուրը զգուշացրել է, որ չպետք է մեծ հույսեր կապել girl power-ի հետ, երբ խոսքը վերաբերում է կանանց իրավունքների համար պայքարին ։ Մեդիան երբեմն ներկայացնում է միայն այն որոշման նեղ մասը, թե ինչ է այսօր նշանակում աղջիկ լինել։ Դրա վառ օրինակն է Barbie խաղալիքը, որը ներառում է girl power («I can be» Barbie ) հայեցակարգը, պնդելով, որ աղջիկը կարող է դառնալ որևէ մեկը, երբ նա մեծանում է ։
Մատենագիտություն
Կատեգորիա:Մշակութաբանություն Կատեգորիա:Կանայք Կատեգորիա:Ֆեմինիզմ Կատեգորիա:Կարգախոսներ
Սորգիլ
Սորգիլ  (Соргиль), գետ Ռուսաստանում, հոսում Արխանգելսկի մարզում։ Գետաբերանը տեղակայված է Վադառազդել գետի ափին՝150 կմ հեռավորության վրա։ Գետի երկարությունը 11 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության ։
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Դրուժակ
Դրուժակ (Drugeac), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 369 մարդ, բնակչության խտությունը` 20.23 մարդ/կմ²։ Բնակավայրը զբաղեցնում է 18.24 կմ² տարածք։
Աշխարհագրություն
Գտնվում է Փարիզ քաղաքից 410 կմ հարավ, Կլերմոն Ֆերան քաղաքից` 90 կմ հարավ-արևմուտք, Օրիյակ քաղաքից` 28 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 202 աշխատունակ (15-64 տարեկան) բնակիչ, որոնցից ակտիվ էին 153-ը, իսկ ոչ ակտիվները` 49։ Ակտիվության ցուցանիշը կազմում է 75,7 %։ 153 աշխատունակ մարդկանցից աշխատել է 147 անձ (84 տղամարդ և 63 կին)։ Գործազուրկ են եղել 6 անձ (3 տղամարդ և 3 կին)։ 49 անաշխատունակներից 5-ը եղել են աշակերտներ կամ ուսանողներ, 27-ը` թոշակառուներ, իսկ 17-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Հայաստանի կոմունիստական կուսակցություն (ՀԽՍՀ)
Հայաստանի կոմունիստական կուսակցություն (կրճատ՝ ՀԿԿ, Коммунистическая партия Армении. КПА), հասարակական-քաղաքական կազմակերպություն էր։ Կազմավորվել էր 1920 թվականի հունիսին ։ 1920 թվականի դեկտեմբերից մինչև 1990 թվականի օգոստոս եղել է Հայաստանի Խորհրդային Սոցիալիստական Հանրապետությունում ղեկավարող կուսակցություն, Խորհրդային Միության կոմունիստական կուսակցության մասնաճյուղն էր։
Հայաստանի կոմունիստական կուսակցության իշխանության տարիներին, ՀԿԿ ղեկավարությամբ Հայաստանը զգալի տնտեսական գիտամշակութային առաջընթաց է ապրել։ Վերականգնվել և վերակառուցվել է ժողովրդային տնտեսությունը, ստեղծվել են ծանր ու թեթև արդյունաբերության ձեռնարկություններ, էլեկտրակայաններ ևայլն։ ՀԿԿ-ի իշխանության տարիների ընթացքում երկրում անվճար կրթության, առողջապահության, բնակարանային ապահովման արդյունավետ համակարգ է եղել։
Սակայն 1920-ական թվականներից սկսյալ արմատավորվող վարչահրամայական գործելակերպը, զանգվածային հալածանքները, այլախոհության հանդեպ անհանդուրժողականության սաստկացումները մեծ դժվարություններ ստեղծեցին հայ ժողովրդին և հայ մտավորականությանը։ Դրա գագաթնակետը հանդիսացավ 1930-ականների բռնաճնշումները։ Կուսակցության նախկին առաջին քարտուղարներ՝ Գևորգ Ալիխանյանը, Հայկ Հովսեփյանը, Հայկազ Կոստանյանը և Ամատունի Վարդապետյանը բռնաճնշումների ժամանակ դատպարտվեցին մահապտժի։
1980-ական տարիների ժողովրդային ընդվզումներն ու ցույցերը պատճառ դարձան Խորհրդային Միության և Հայկական ԽՍՀ-ի փլուզմանը, Հայաստանի կոմունիստական կուսակցության իշխանության կորուստին և Հայաստանի Հանրապետության հռչակման։ ՀԽՍՀ կոմկուսի անդամ եղած որոշ գործիչներ «Միասնություն դաշինքի» կազմում 1999 թվականին ընտրվեցին Ազգային ժողովի պատգամավորներ, ինչպես նաև Հայաստանի կառավարությունում նշանակվեցին տարբեր պաշտոնների, Ազգային ժողովի նախագահ ընտրվեց ՀԽՍՀ կոմկուսի կենտրոնական կոմիտեի նախկին առաջին քարտուղար Կարեն Դեմիրճյանը։
Պատմություն
Հայ սոցիալ-դեմոկրատների միությունը հիմնադրվել է 1902 թվականին Թիֆլիսում։ Այն բաժանվեց Բոլշևիկ և Մենշևիկ խմբերի։ Բոլշևիկների խմբի և Հայաստանի առաջին հանրապետությունում գտնվող «Հայաստանի կոմունիստական կուսակցություն» հայ կումունիստների կազմակերպության միաձուլման արդյունքում 1920 թվականի հունիսի 30-ին ստեղծվեց կուսակցությունը։ Կուսակցության շատ ղեկավարներ մեղադրվել են Տրոցկիստ կամ Դաշնակիստ լինելու մեջ և մահապատժի ենթարկվել 1937 թվականին ։
Լուծարում
1991 թվականին Արամ Գ. Սարգսյանը և ՀԿԿ այլ ղեկավարներ լուծարեցին Հայաստանի ԽՍՀ-ում գործող Հայաստանի կոմունիստական կուսակցությունը՝ հիմնելով Հայաստանի Դեմոկրատական կուսակցությունը։
Նույն տարվա հուլիսի 29-ին, Հայաստանի Հանրապետությունում հիմնվեց Հայաստանի կոմունիստական կուսակցություն, որի առաջին քարտուղար ընտրվեց Սերգեյ Բադալյանը։ Ներկայումս կուսակցության առաջին քարտուղարը Տաճատ Սարգսյանն է (2013 թվականից)։
Առաջնորդներ
Կուսակցության առաջնորդի կոչումը գրեթե միշտ եղել է «Հայաստանի կոմունիստական կուսակցություն կենտրոնական կոմիտեի առաջին քարտուղար« :
Հրապարակումներ
Կուսակցությունը հրատարակել է «Սովետական Հայաստան» օրաթերթը և «Լենինյան ուղիով» ամսագիրը ։
Ծանոթագրություններ
Կատեգորիա:1991 կազմալուծումներ Հայաստանում Կատեգորիա:1920 հիմնադրումներ Հայաստանում
(230) Աֆեմանտիս
(230) Աֆեմանտիս (Athamantis), աստերոիդ աստերոիդների հիմնական գոտում։ Հայտնաբերվել է 1882 թվականի սեպտեմբերի 3-ին Կառլ դե Բալի կողմից Բոթկամպում ։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1882 թվականին հայտնաբերված աստղագիտական մարմիններ Կատեգորիա:Կառլ դե Բալի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Քսենիա Դելի
Քսենիա Դելի (Xenia Deli, ), մոլդովացի ֆոտոմոդել, որը տեղափոխվել է ԱՄՆ ապրելու և աշխատելու նպատակով։
Կենսագրություն
Քսենիան հայտնվել Է ԱՄՆ-ում Work and Travel-ի ուսանողների համար նախատեսված ծրագրով ։
Քսենիան դարձել է մոդել 18 տարեկան հասակում։ Ներկայումս աղջիկը պայմանագիր է կնքել «Elite Model Management» գործակալության հետ Լոս Անջելեսում և Մայամիում ։
2012 թվականին Քսենիա հայտնվել Է Playboy-ի շապիկին Բրունո Մարսի ընկերությունում ։ Նաև մասնակցել է «Frederick' s of Hollywood»-ի ֆոտոսեսիային, որը հայտնի է ԱՄՆ-ում կանանց ներքնազգեստի ապրանքանիշով ։ Նկարվել է FHM, GQ , Sports Illustrated , Vogue , Harper's Bazaar , Maxim ամսագրերի համար։ Աշխատել է Victoria's Secret , Beach Bunny, Buffalo, Guess բրենդերի հետ։ Նկարահանվել է Քելվին Հարիսի «Thinking About You ft. Ayah Marar» երգի տեսահոլովակում ։
Իսկ 2015 թվականին նկարահանվել է Ջասթին Բիբերի «What Do You Mean» տեսահոլովակում      ։
Անձնական կյանք
2016 թվականի հունիսի 4-ից ամուսնացած է եգիպտացի միլիարդատեր Օսամա Ֆաթի Ռաբահա ալ Շարիֆի հետ, որը «Ամիրալ» ընկերության սեփականատերն է։ Շքեղ հարսանեկան հանդիսությունն անցկացվել է հունական Սանտորինի կղզում ։ Ամուսիններն ունեն դուստր` Անաստասիա ալ Շարիֆ (ծնվել է 2018 թվականի օգոստոսին) ։
Արտաքին հղումներ
Կատեգորիա:Ֆոտոմոդելներ
Սուդետներ
Սուդետներ ( և Sudety, Sudeten, չեխ. Krkonošsko-jesenická subprovincie / Krkonošsko-jesenická soustava), լեռներ Կենտրոնական Եվրոպայում, որոնք ձգվում են Գերմանիայի, Լեհաստանի և Չեխիայի տարածքում հյուսիս-արևմուտքից հարավ-արևելք 310 կմ երկարության վրա։ Բարձրությունը մինչև 1602 մ (Սնեժկա լեռը Կրկոնոշ մասիվում)։ Հարավ-արևմուտքում սահմանակցում են Չեխական մասիվին։ Բաժանվում են Արևմտյան (գլխավոր լեռնաշղթաները. Կաշավյան և Յիզերյան լեռներ, Կրկոնոշ մասիվ), Միջին և Արևելյան Սուդետներ։
Ծանոթագրություններ
Կատեգորիա:Գերմանիայի լեռներ Կատեգորիա:Լեհաստանի լեռներ Կատեգորիա:Չեխիայի լեռներ
Ինգա
Ինգա, իգական անձնանուն, սկանդինավյան և գերմանական ծագմամբ, որը նշանակում է «Ինգվիի պաշտպանության տակ գտնվող» (գերմանական պտղաբերության աստվածուհի)։
Այդ անվան արական ձևեր են՝ Ինգվար, Ինգո, Ինգոլֆ, Իգոր։
Գերմաներենից թարգմանաբար Ինգա անունը նշանակում է «առատության, հարստության, լիության համար»։
Մեկ այլ կարծիքի համաձայն դա աստվածուհի Ֆրեայի անունն է, քանի որ Ֆրեան ոչ թե անուն է, այլ տիտղոս, որը թարգմանվում է, որպես տիրուհի։
Նորվեգական
Կատեգորիա:Իգական անձնանուններ
Պրոգրեսիվ ռոք
Պրոգրեսիվ ռոք (progressive rock, երբեմն թարգմանվում է որպես առաջադեմ ռոք), ռոք երաժշտության ոճ։ Առաջացել է 1960-ականների վերջերում Անգլիայում։ Իր գագաթնակետին հասել է 1970-ականներին։ Առաջացել է փսիխոդելիկ ռոքի, ջազի, ակադեմիական երաժշտության միախառնումից։ Այս ոճի վառ ներկայացուցիչներից են Pink Floyd, King Crimson, Jethro Tull, Camel, ELP, Yes, Genesis, Soft Machine երաժշտական խմբերը։ Առաջացման տարիներն էին 1965-1969։ Պրոգրեսիվ ռոքը ծնվել է բազմաթիվ երաժշտական ոճերի միախառնումից։ Պրոգրեսիվ ռոքը սկսեց լայն տարածում գտնել այն ժամանակ, երբ բազմաթիվ ռոքերներ հիասթափվեցին խաղաղության և սիրո շարժումից։ Պրոգրեսիվ ռոքը օտարեց 60-ականների փոփ երաժշտության ժպիտն ու արևը և անցում կատարեց ավելի խորը, փիլիսոփայական, մութ և նույնիսկ դաժան թեմաների։ Այս ոճի ծաղկման տարիներն էին 1969-1980 թվականները։ Այս ժամանակահատվածում ձայնագրվեցին բազմաթիվ այս ոճի ձայնասկավառակներ, որոնցից առավել հայտնի էին Փինք Ֆլոյդի Atom Heart Mother-ը, King Crimson-ի In The Court Of A Crimson King-ը, ELP-ի Emerson Lake And Palmer-ը և այլն։ Պրոգրեսիվ ռոքը սկսեց ապրել իր ճգնաժամը 1980 թվականից մինչև 80-ականների վերջերը։ Զանազան պատճառներով այս ոճը սկսեց ավելի քիչ հետաքրքրել ունկնդիրներին, այս ժամանակահատվածում հին ոճերը դարձան մեծերի երաժշտություն, իսկ երիտասարդությունը լուրջ ոճերից անցում կատարեց դեպի ավելի թեթև ոճերին՝ դիսկոյին և նոր ձևավորվող փանք ռոքին։
Հայաստանում այս ոճի մեջ հայտնի են Oaksenham, Դոգմա և MDP խմբերը։
Աղբյուրներ
Կատեգորիա:Ռոք երաժշտության ժանրեր Կատեգորիա:Երաժշտական ոճեր
Քաղաքագլխի տուն (Տագանրոգ)
Քաղաքագլխի տուն (Дом градоначальника, ժողովրդի մեջ` Ալեքսանդր I-ի պալատ, дворец Александра I), Տագանրոգի պատմության և ճարտարապետության հուշարձաններից մեկը։ Միահարկ քարե շենք է` կառուցված ռուսական կլասիցիզմի ոճով։ Հասցեն` Հունական փողոց, 40։ Հայտնի է գլխավորապես նրանով, որ 1825 թվականին այստեղ է մահացել Ռուսաստանի Ալեքսանդր I կայսրը։ 2016 թվականի դրությամբ այստեղ գործում է մանկական «Բերյոզկա» առողջարանը։